NaiveNeuron/SloPal huggingface dataset:
Počiatek, Ján, minister dopravy, výstavby a regionálneho rozvoja SR (2015-02-05):
Ďakujem za slovo. Vaša otázka, ktorá padla aj vlastne v tej pôvodnej otázke, že kto a z akých zdrojov zaplatí sankcie, je hypotetická, pretože, keďže sa musí súťaž vyhodnotiť nanovo podľa rozhodnutia, nikto nevie, ako bude nanovo vyhodnotená, takže počkajme si na to, aby bol dodržaný zákon v každom postupe tak, ako to dodnes železnice robili. Železnice podpísali tú zmluvu presne v súlade so zákonom a v daný moment, keď sa podpisovala, nebol dôvod ju nepodpísať podľa zákona. Taktiež chcem upriamiť vašu pozornosť, že tento projekt, iste viete, sa ťahá od roku 2010 naprieč tromi vládami, ak nie ’9, a zrušiť alebo nejakým spôsobom zmeniť vývoj tejto súťaže, keďže tie komplikácie, ktoré s touto súťažou vznikli, boli známe aj za vašej vlády, ste mohli aj vy. Železnice konali v podstate kontinuálne počas toho projektu, tak ako im káže zákon. Viete, že tam bolo množstvo, je to tak komplikovaný spor, že ani si netrúfam ho tu rekapitulovať narýchlo, aby som náhodou na nejaký z detailov nezabudol. Faktom zostáva, že je tam množstvo revíznych postupov, vyjadrení ÚVO, častokrát protichodných, súdne spory, ktoré sú s tým spojené na jednu stranu aj na druhú stranu, v každom prípade aj tento rozsudok Najvyššieho súdu len svedčí o tom, že súdy nie sú schopné držať tempo so samotnými súťažami, aj keď súťaž v tomto prípade, keďže týmto pádom nie je uzavretá, trvá už päť rokov, čo je absurdné. Ale je to tiež možno námet na zamyslenie a treba si zobrať aj tento prípad ako vzorový, ako ešte vylepšiť zákon o verejnom obstarávaní, aby sa takéto niečo nestávalo, pretože na druhej strane to môže byť aj precedens, ako sa dajú niektoré súťaže zablokovať naveky a akékoľvek. Čiže je to hypotetická otázka, počkáme si na to, ako teda skončí táto súťaž. Našou ambíciou, a preto vždy opakujem, že zazmluvnenosť Operačného programu Doprava je na 110 % práve preto, že má Operačný program Doprava jednu veľkú výhodu, a to, že môže fázovať projekty a veľa projektov sa fázuje, čo nám dáva veľkú flexibilitu v tom, z ktorého programového obdobia bude projekt financovaný dominantne. Tým pádom stále našou jednoznačnou ambíciou je, že celý Operačný program Doprava bude vyčerpaný vrátane všetkých prioritných osí. A čo sa týka konkrétnej realizácie, viem, že viete, ako na každej stavbe sú komplikácie rôzneho typu a operatívne sa riešia, je úplne evidentné, že v súvislosti s takou rozsiahlou stavbou, ktorá prebieha v intraviláne mesta, vlastne v centre, v srdci mesta, veľkého mesta, určite nebude bezproblémová. Takže jasné, že nejaké problémy tu sú, ale viem, že vždy sa operatívne riešia aj s predstaviteľmi samosprávy, a pán primátor napríklad, s ktorým som v pravidelnom kontakte, neavizoval, že by bol nejaký zásadný problém. Ak bude, budeme ho, samozrejme, riešiť. Ďakujem, skončil som.
Žitňanská, Lucia, poslankyňa NR SR (2015-10-02):
Ďakujem veľmi pekne. Ja naozaj len veľmi krátko. Pretože sledovala som genézu tvorby vládneho návrhu novely zákona o slobodnom prístupe k informáciám, z ktorej sa naozaj stala len čisto implementačná novela príslušnej smernice o opakovanom použití informácií, tak ako to hovoril pán predkladateľ Osuský a nadväzujúc na to, čo ako predkladateľ hovoril pán poslanec Osuský, ja len chcem povedať, že v tej rozprave k vládnemu návrhu som sa pýtala pána ministra, prečo stiahol tie ostatné časti návrhu zákona. On to odôvodnil tým, že za tým rokovacím stolom v čase prípravy zákona sľúbil všetkým zúčastneným, že keby sa mal zhoršiť štandard prístupu k informáciám, takže ten zákon stiahne, tak som z toho porozumela, že v rámci toho pripomienkového konania hrozilo, že sa zhorší štandard prístupu k informáciám, tak pán minister radšej ostal teda len pri tej minimálnej povinnosti implementovať smernicu Európskej únie. Zároveň tu, samozrejme, o niečom svedčí, respektíve svedčí to, čo nie je dobré, pretože svedčí to aj o mandáte a sile ministra spravodlivosti, respektíve ministerstva spravodlivosti v tejto vláde v tejto veci. Pretože zároveň platí, že za tým stolom rokoval a hľadal kompromis v miere, v ktorej nevedel vlastne, aký má mandát, čo je tiež zložité, pretože vnímam to tak, že tí ostatní v dobrej viere sedeli za tým rokovacím stolom. Takže to je asi reálna situácia. Ale zákon o slobodnom prístupe k informáciám vždy čelí tomu prešu, o ktorom hovoril pán poslanec Osuský a vždy aj s občianskou spoločnosťou bola zhoda na tom, že keď sa to má zhoršiť, tak potom radšej do toho nevstupujme. Takže mám pocit, že zas sme sa dostali do tejto situácie. Ďakujem pekne. To len na margo. A ja osobne tento návrh podporujem.
Matej, Ondrej, poslanec NR SR (2010-10-12):
Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Prosím, pán predsedajúci, dajte o mojom návrhu hlasovať.
Hort, Milan, podpredseda NR SR (2010-10-15):
Ďakujem pekne, pán spravodajca. Otváram všeobecnú rozpravu. Nedostal som žiadnu písomnú prihlášku do rozpravy k tomuto bodu, a preto sa pýtam, kto sa hlási ústne? Pán poslanec Ondrej Dostál ako jediný. Uzatváram možnosť prihlásiť sa do rozpravy k tomuto návrhu zákona ústne. Slovo má pán poslanec Dostál.
Laššáková, Jana, podpredsedníčka NR SR (2012-06-27):
Pán spravodajca, zaujmite miesto určené pre spravodajcov. Otváram všeobecnú rozpravu. Konštatujem, že som nedostala žiadnu písomnú prihlášku do rozpravy. Pýtam sa, či sa niekto chce prihlásiť do rozpravy ústne. Dvaja poslanci, pán poslanec Miškov a pani poslankyňa Mezenská. Končím možnosť prihlásiť sa do rozpravy. Nech sa páči, pán poslanec Miškov, máte slovo.
Zmajkovičová, Renáta, podpredsedníčka NR SR (2012-12-14):
Pán poslanec Gál.
Hort, Milan, podpredseda NR SR (2011-05-18):
Ďalej s faktickou poznámkou pani poslankyňa Viera Tomanová, nech sa páči.
Laššáková, Jana, podpredsedníčka NR SR (2015-05-07):
Nech sa páči, pán poslanec Šebej. Po vystúpení pána poslanca dám možnosť prihlásiť sa do rozpravy ústne. Máte slovo.
Hrnčiar, Andrej, podpredseda NR SR (2016-04-27):
Takže, vážené panie poslankyne, vážení páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení zákon č. 575/2001 Z. z. o organizácii činnosti vlády a organizácii ústrednej štátnej správy (tlač 47). Dávam slovo členovi výboru pre verejnú správu a regionálny rozvoj poslancovi Dušanovi Bublavému, aby hlasovanie uviedol. Nech sa páči, pán poslanec Bublavý. Poprosím vás, kľud v rokovacej sále. Nech sa páči, pán poslanec Bublavý. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 47.)
Grendel, Gábor, podpredseda NR SR (2022-02-25):
S faktickou poznámkou pán poslanec Fico.
Jurinová, Erika, poslankyňa NR SR (2012-06-26):
Ďakujem veľmi pekne obidvom pánom poslancom. Každopádne začnem pánom Brixim. Mám z toho pocit, že vy nám chcete povedať, že viete, akú polievku varíte, ale naozaj z tohto kompetenčného zákona z tej informácie, ktoré sme mali, som nadobudla pocit, že vy ešte stále neviete, čo naozaj z tých všetkých, z toho všetkého, čo v tom zákone máme, chcete uvariť. Ako keby ste nemali poriadne premyslenú koncepciu tohto všetkého. A stav, a zopakujem, že naozaj ja ja viem o tom, že jednotlivé jednotlivé ministerstvá mali sekcie, v ktorých sa naozaj tie ľudské práva riešili. Ale to stále mi nedáva odpoveď na to, že kto bude ten zastrešujúci orgán? Mne to je jedno, že či by to bolo napríklad na ministerstve spravodlivosti. Naozaj, tá pripomienka ministerstva sa mi zdala veľmi, veľmi dobrá a čudujem sa, prečo ste si to nezobrali za svoje alebo prečo si to tí, ktorí rozhodovali o pripomienkach, nezobrali za svoje, nechytili sa toho a vytvoriť trebárs na ministerstve spravodlivosti naozaj orgán, ktorý by to zastrešil. A potom, pán Martvoň, verím, že máte akože taký bližší vzťah k tomu Národnému stredisku ľudských práv. Vieme asi prečo. Ale znova snažíte sa ma dostať do pozície, že niečo chceme centralizovať. Vôbec mi nejde o centralizáciu, vravím kdekoľvek by ste to zastrešenie urobili, mne nechýba, že nevadí mi, že nebude podpredseda pre ľudské práva, podpredseda vlády, to nevadí, ale niekto, kto bude vytvárať naozaj koncepcie politiky ľudských práv. Ďakujem.
V. Veteška, podpredseda NR SR: (2004-09-09):
Dávam slovo spoločnému spravodajcovi z výboru pre pôdohospodárstvo pánovi poslancovi Andrejovi Hajdukovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. A. Hajduk, poslanec: Ďakujem pekne za slovo. Vážený pán predsedajúci, vážené kolegyne, kolegovia, vážený pán minister, Výbor Národnej rady pre pôdohospodárstvo ako gestorský výbor k vládnemu návrhu zákona podáva Národnej rade v súlade s rokovacím poriadkom spoločnú správu výborov Národnej rady Slovenskej republiky. Národná rada uznesením č. 1112 zo 6. júla 2004 pridelila vládny návrh zákona, ktorým sa mení a dopĺňa zákon Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení zákona č. 448/2001 Z. z. (tlač 763), na prerokovanie týmto výborom: Ústavnoprávnemu výboru Národnej rady, Výboru Národnej rady pre pôdohospodárstvo, Výboru Národnej rady pre hospodárstvo, privatizáciu a podnikanie. Za gestorský výbor určila Výbor Národnej rady pre pôdohospodárstvo. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu tieto stanoviská: Ústavnoprávny výbor neprijal uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady pre pôdohospodárstvo uznesením č. 232 z 31. augusta 2004 s vládnym návrhom zákona súhlasil a odporučil ho Národnej rade schváliť s pripomienkami. Výbor Národnej rady pre hospodárstvo, privatizáciu a podnikanie s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe a ktoré máme pred sebou, hlasovať takto: o bodoch spoločnej správy č. 2 až 7 hlasovať spoločne s návrhom gestorského výboru uvedené body schváliť, o bode č. 1 hlasovať osobitne s návrhom gestorského výboru neschváliť. Pán predsedajúci, skončil som. Prosím, otvorte rozpravu.
Bugár, Béla, podpredseda NR SR (2016-11-24):
Pán poslanec Muňko.
Blaha, Ľuboš, podpredseda NR SR (2024-01-23):
Je to všetko? Ďakujem. Pán poslanec Gábor Grendel.
Bugár, Béla, podpredseda NR SR (2018-09-20):
Pán spravodajca? Nie. Ďakujem. Prerušujem rokovanie o tomto bode programu. Ďalším bodom je prvé čítanie o návrhu poslanca Ota Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 1075). Pán poslanec, nech sa páči, máte slovo. (Rokovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 1075.)
Suja, Miroslav, poslanec NR SR (2021-05-05):
(Povedané súbežne s predsedajúcim.) Tak ja sa pripravujem na každý bod...
Viskupič, Jozef, poslanec NR SR (2016-10-26):
Chcel by som odôvodniť to, prečo takýto procedurálny návrh dávam. V duchu toho, čo spravil pán poslanec Hrnko a zneužil procedurálny návrh, by som mu chcel odkázať, že ste ohli demokraciu na Slovensku, a preto máme trikolóru Slovenska prekrytú čiernou farbou. Dúfam, že tento symbol budete chápať. (Reakcie z pléna.) Čiže vás chcem poprosiť o minútu ticha nad tým, čo ste urobili s rokovacím poriadkom. Ďakujem.
Zmajkovičová, Renáta, podpredsedníčka NR SR (2013-05-22):
Pán poslanec Mamojka, chcete reagovať? Áno. Nech sa páči.
Figeľ, Ján, podpredseda NR SR (2014-06-27):
Ďakujem pekne. Pán spravodajca, nech sa páči. (Reakcia spravodajcu.) Vďaka. Takže prerušujem rokovanie o tomto bode programu. Teraz budeme pokračovať prvý čítaním o návrhu poslanca Ivana Štefanca na vydanie zákona, ktorým sa mení zákon č. 311/2001 Z. z., čiže Zákonník práce, v znení neskorších predpisov. Návrh má tlač 991. Návrh na jeho pridelenie na prerokovanie výborom je v rozhodnutí č. 999. Nevidím pána poslanca Štefanca. (Reakcie z pléna.) Vážne? Ak súhlasíte, pristúpime k prvému čítaniu o návrhu poslancov Igora Matoviča a Martina Fecka na vydanie zákona, ktorým sa dopĺňa zákon č. 300/2005 Z. z., teda Trestný zákon, v znení neskorších predpisov. Tento návrh zákona je pod tlačou 995. Návrh na jeho pridelenie do výborov je v rozhodnutí č. 1002. Dávam slovo poslancovi Igorovi Matovičovi, aby tento návrh zákona uviedol, nech sa páči. (Rokovanie o návrhu poslancov Národnej rady Slovenskej republiky Igora Matoviča a Martina Fecka na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 995.)
Grausová, Natália, poslankyňa NR SR (2016-03-23):
Sľubujem. (Potlesk.)
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142, za 78, 20 proti, 41 sa zdržalo, 3 nehlasovali. Konštatujem, že sme tento návrh schválili. Ďalej prosím určenú spravodajkyňu z výboru pre verejnú správu, regionálny rozvoj pani poslankyňu Martinu Brisudovú, aby uviedla hlasovanie o bode 62 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 95/2019 Z. z. o informačných technológiách vo verejnej správe (tlač 1561). Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1561.)
Danko, Andrej, predseda NR SR (2017-12-21):
Ďakujem. Na vystúpenie pána ministra štyri faktické, päť faktických. Päť faktických. Uzatváram možnosť prihlásenia s faktickými. Pán Budaj, faktická? (Reakcia poslanca.) Dobre. Šesť faktických. Uzatváram možnosť prihlásenia. Pán poslanec Kotleba.
P. Hrušovský, predseda NR SR: (2005-03-17):
A poprosím vás o odpoveď na druhú otázku pani poslankyne Tóthovej, ktorá sa vás pýta, či: „Považujete za vhodné, aby minister zdravotníctva SR využíval služby zdravotníckych zariadení v Rakúsku? Nie je to vyjadrenie nedôvery slovenskému zdravotníctvu?“ Nech sa páči.
Janckulík, Igor, poslanec NR SR (2019-10-16):
Pán predsedajúci, v rozprave k návrhu zákona nevystúpil žiaden poslanec. Pán predsedajúci, môžeme pristúpiť k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch zo spoločnej správy 1 až 6 spoločne s návrhom gestorského výboru schváliť.
Pčolinský, Peter, podpredseda NR SR (2022-11-09):
Ďakujem pekne. Prerušujem rokovanie o tomto bode programu. (Reakcia z pléna.) Aha, pardon, som si nevšimol, papier som mal na druhej strane. Dobre. Tak teraz dávam slovo poverenému členovi výboru pre hospodárske záležitosti poslancovi Petrovi Libovi, aby informoval Národnú radu o výsledku prerokovania návrhu vo výbore.
Hrušovský, Pavol, podpredseda NR SR (2011-03-23):
Hlasujeme, páni poslanci. (Hlasovanie.) 146 prítomných, 143 za návrh, 2 sa zdržali, 1 nehlasoval. Národná rada Slovenskej republiky návrh zákona schválila. Panie poslankyne, páni poslanci, chcem sa spýtať, či je všeobecný súhlas s preradením bodu 26 za bod 36, to je návrh poslancov Národnej rady Zajaca, Osuského a Šebej, ktorý by sme mali prerokovať ako bod uvedený pod poradovým číslom 26. Na požiadanie navrhovateľov odporúčam, aby sme zaradili rokovanie o tomto bode za bod 36. Chcem sa spýtať, či je všeobecný súhlas. (Súhlasná reakcia pléna.) Ďakujem. Odhlasovali sme všetky prerokované body programu, budeme pokračovať v rokovaní o vládnom návrhu zákona, ktorým sa mení dopĺňa zákon 447/2008 Z. z. o peňažných príspevkoch na kompenzáciu ťažkého zdravotného poistenia a o doplnení niektorých zákonov, ktorý prerokovávame ako tlač 282. Panie poslankyne, páni poslanci, pre konsolidáciu pomerov v rokovacej sále, navrhujem 10-minútovú prestávku. Budeme pokračovať v rokovaní o 17.30 hodine. (Prestávka.) (Po prestávke.) Panie poslankyne, páni poslanci, prerušujem diskusiu poslancov v rokovacej sále. Páni poslanci, Matej, Mikuš, ideme. Editka. Poprosím vás, pán minister, aby ste z poverenia vlády Slovenskej republiky Národnej rade predložili vládny návrh zákona, ktorým sa mení a dopĺňa zákon o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov, ktorým sa mení a dopĺňa zákon č. 551/2010 a ktorým sa dopĺňajú a menia ďalšie zákony, ktorú tlač prerokovávame pod č. 282. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z. a ktorým sa menia a dopĺňajú niektoré zákony , tlač 282.)
Hrušovský, Pavol, podpredseda NR SR (2011-09-07):
Pán poslanec Zajac, nech sa páči.
P. Paška, predseda NR SR: (2009-02-17):
(Hlasovanie.) 137 prítomných, 59 za, 51 proti, 25 sa zdržalo, 2 nehlasovali. Tento bod sme neschválili. Poprosím fajčiarov a nefajčiarov, keby trošku umožnili v tejto sále väčší pokoj, aby sme  náhodou neodhlasovali niečo, čo sa nám potom nebude páčiť.
Danko, Andrej, predseda NR SR (2019-03-26):
Sme vás strážili, že vraj nie. Dobre, ďakujem. Pán poslanec, mám to v písomnej podobe. Pani poslankyňa Remišová.
Figeľ, Ján, podpredseda NR SR (2014-11-27):
Ďakujem pekne. Piatou otázkou v poradí je otázka od Juraja Blanára na ministra dopravy, výstavby a regionálneho rozvoja Jána Počiatka a znie: „Vážený pán minister, aká je aktuálna situácia s prípravou výstavby úseku diaľnice D1 Turany – Hubová po masívnom zosuve v trase diaľnice pri Šútove?“ Nech sa páči.
Podmanický, Ján, poslanec NR SR (2011-09-13):
Ďakujem za slovo. Pán podpredseda, tak ako vždy, aj teraz ste rozprávali o morálke a veľmi často ste používali slovo morálka. Ja si myslím, že každý človek by mal toto slovo používať veľmi uvážlivo, lebo len málokto má tú morálnu kvalifikáciu, aby mohol o morálke rozprávať. Zvlášť sa mi zdá čudné, keď o morálke rozpráva človek, ktorý neváhal využiť finančné prostriedky tohto štátu na financovanie výletu pre svojho syna, ktorý bol zakamuflovaný ako tlmočník. Ale, pán podpredseda, otvorenosť za otvorenosť. Vy ste tu niektoré veci pomenovali, ja tiež niektoré veci pomenujem, ktoré myslím si, že každý jeden poslanec Národnej rady o vás dobre vie. Každý vie o vás, pán podpredseda, že vy nie ste človek Ivety Radičovej, vy ste človek Mikuláša Dzurindu a veľmi tvrdo a zákerným spôsobom vediete vnútorný boj proti vlastnej podpredsedníčke. A ak sa tu vy dnes hráte na jej obhajcu, tak ako sa na jej obhajcu hral aj Mikuláš Dzurinda, tak je to pre mňa len ďalší dôkaz toho, že vrana k vrane sadá, a je to pre mňa len ďalší dôkaz vášho hlbokého farizejstva.
Pleštinská, Zita, poslankyňa NR SR (2020-06-04):
Ďakujem, pán predsedajúci. Ja si tiež na rozdiel od pána kolegu Suska myslím, že otvoriť kandidatúru na tento post aj neprokurátorom prinesie väčšiu konkurenciu a tým aj väčšiu šancu vybrať najlepšieho šéfa prokuratúry z uchádzačov, ktorí sa prihlásia. Som presvedčená, že príslušnosť k profesii prokurátora nie je zárukou kvality. Presvedčil ma o tom jeden z generálnych prokurátorov, ktorý si nainštaloval kameru do svojej kancelárie, aby sledoval svojich hosťov, s ktorými rozprával. Prokuratúra je dnes uzavretým systémom, a tak sa nemôže stať prokurátorom ten najlepší. Príslušnosť k profesii prokurátora nie je zárukou kvality, a preto verím, že tento zákon prinesie väčšiu konkurenciu a najlepšieho generálneho prokurátora, ako mal, malo Slovensko. Ďakujem.
Laurenčík, Milan, podpredseda NR SR (2020-10-14):
Ďakujem, pán minister, teraz sa pýtam... (Potlesk.) Teraz sa pýtam, či si žiada k rozprave zaujať stanovisko aj spoločná spravodajkyňa. Ak chcete zaujať stanovisko, tak k pultíku. Nie? Ďakujem. Keďže sme tento bod skončili a je to jediný bod, o ktorom môžeme hlasovať, pred hlasovaním však vyhlasujem ešte 
15-minútovú prestávku, aby sme sa skonsolidovali a prišli všetci do sály. (Prestávka.) (Po prestávke.)
I. Varga, poslanec: (2006-04-19):
Ďakujem pekne. Prosím o podporu tohto návrhu a žiadam teda a prosím navrhovateľa, aby to zvážil. Výbor pôdohospodársky tam to akceptoval, aj jeho ostatné poslanecké kluby, takže to v tom gestorskom výbore zrejme to nebolo dostatočne odôvodnené. Ďakujem za pozornosť.
Bugár, Béla, podpredseda NR SR (2011-07-07):
Páni poslanci! Pán poslanec, nie ste v krčme, naučte sa správať v Národnej rade trošku ináč. Nech sa páči, môžete pokračovať.
Pleštinská, Zita, poslankyňa NR SR (2021-02-05):
Ďakujem pekne, pán predsedajúci. Vážený pán minister, rozumiem obavám Karola Kučeru o bezpečnosť detských ihrísk, verím, že sa nájde spoločný kompromis hlavne pre prevádzkovateľov detských ihrísk a bezpečnosti detských ihrísk. Určite si teba vyžiadať stanovisko Únie miest Slovenska, ZMOS-u a SK 8. Dnes sa skutočne stretávame na samospráve s rozličnými známymi podnikateľov v biznise, ako im my ponúkame v rozličných zákonoch tento biznis napĺňať. A tak chodia po obci energetickí audítori, ktorí navštevujú domácnosti a ponúkajú im rôzne audity, dávajú im podpisovať zmluvy na tri roky o službách, ktoré od nich vymámia každý rok viac ako sto eur. Aj v oblasti bezpečnosti detských ihrísk bombardujú neustále samosprávy, aby od nich vymámili na revízie nemalé finančné prostriedky. Preto s nadmernou reguláciou treba skoncovať hlavne preto, že malé obce, pre malé obce je to šikana a množstvo financií. Pripomínam, že pri povolení a skolaudovaní detských ihrísk platí stavebný zákon a investor musí zabezpečiť všetky certifikáty. Vybudovať detské ihrisko stojí niekoľko desiatok tisíc eur a následná kontrola a certifikáty ho zbytočne predražujú a hlavne malé obce nedokážu opakovane certifikáty financovať. Tak verím, že sa nájde spoločný kompromis a nakoniec budú obe strany spoločné. Teda budú, obidve strany budú spokojné. Ďakujem pekne.
Laššáková, Jana, podpredsedníčka NR SR (2015-06-30):
Na vystúpenie pána poslanca s faktickou poznámkou pán poslanec Martvoň. Končím možnosť prihlásiť sa s faktickými poznámkami. Nech sa páči, pán poslanec, máte slovo.
Čepák, Rastislav, poslanec NR SR (2012-07-24):
Ďakujem za slovo, pán predseda. Dajte hlasovať, že Národná rada Slovenskej republiky podľa čl. 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vyslovuje súhlas s ukončením pôsobenia a vyslaním príslušníkov ozbrojených síl Slovenskej republiky do vojenskej operácie ISAF a so zmenou mandátu príslušníkov ozbrojených síl Slovenskej republiky v tejto vojenskej operácii. Skončil som.
Sulík, Richard, predseda NR SR (2011-07-07):
Prosím, hlasujte teraz. (Hlasovanie.) Prítomných 145 poslancov, hlasovalo 79 za, 66 proti. Tento návrh sme schválili.
Stančík, Andrej, poslanec NR SR (2021-09-17):
Ďakujem za slovo. Ďakujem kolegom za slová podpory a ďakujem za to, že avizovali, že budú hlasovať za toto uznesenie. Myslím, že ako ste povedali, je to veľmi dôležitý signál pre rôzne menšiny, ktoré sú zahrnuté v uznesení. Ešte teda k exkolegovi Miroslavovi Kollárovi, tak samozrejme, že ja chápem túto výtku, ak to teda bola výtka, len ja som tým chcel zdôrazniť samotný fakt, že o čom je toto uznesenie. To, samozrejme, neznamená, že by sa mali rezignovať a ja sám verím, že veci, ktoré si spomenul, týmto parlamentom prejdú. A myslím si, že je už trochu načase, keďže sme v 21. storočí, aj keď niekedy z tých debát v pléne sa to úplne nezdá.
Brocka, Július, poslanec NR SR (2011-05-27):
Pán predsedajúci, dajte hlasovať o bode 31 zo spoločnej správy, ktorý bol vyňatý na osobitné hlasovanie pani poslankyňou Blahovou. V rozprave bol podaný lepší návrh.
Richter, Ján, minister práce, sociálnych vecí a rodiny SR (2017-11-28):
Ďakujem pekne za slovo, pán podpredseda Národnej rady. Vážené panie poslankyne, páni poslanci, predmetom návrhu novely zákona o náhradnom výživnom sú systémové zmeny spočívajúce v istej úprave poskytovania náhradného výživného ako preddavkovej dávky s cieľom zabezpečiť návratnosť vyplateného náhradného výživného v prípadoch, ak povinná osoba dodatočne zaplatí výživné alebo ak sa v exekučnom konaní na vymoženie pohľadávky na výživnom výživné vymôže. Za účelom zabezpečenia rovnakého postavenia cudzincom s udelenou doplnkovou ochranu s občanmi Slovenskej republiky sa navrhuje okrem podmienky trvalého pobytu na území Slovenskej republiky akceptovať u týchto osôb prechodný pobyt na území Slovenskej republiky. Tieto osoby si tiež v prípade schválenia tejto novely budú môcť uplatniť nárok na náhradné výživné. Návrhom zákona sa ďalej spresňujú podmienky nároku na náhradné výživné v prípadoch, ak vymáhanie z cudziny nie je možné z dôvodu absencie súčinnosti žiadateľa o náhradnom, o náhradné výživné s Centrom pre medzinárodnoprávnu ochranu detí a mládeže, a v prípadoch, ak je dieťa z výchovných dôvodov umiestnené v príslušnom zariadení, napr. v špeciálnom výchovnom zariadení alebo vo výkone väzby. Súčasne sa navrhujú zmeny, ktoré majú za cieľ administratívne zjednodušenie a urýchlenie správneho konania o náhradnom výživnom vylúčením uplatňovania niektorých ustanovení zákona o správnom konaní. Súčasťou návrhu sú aj ďalšie navrhnuté úpravy, ktoré sa týkajú precizovania zákonných ustanovení podľa poznatkov vyplývajúcich z aplikačnej a interpretačnej praxe. Uchádzam sa o podporu, ďakujem, skončil som.
Glváč, Martin, podpredseda NR SR (2016-04-26):
Ďakujem veľmi pekne. S faktickými poznámkami sa prihlásili traja páni poslanci. Ďakujem, končím možnosť prihlásiť sa s faktickými. Prvý pán poslanec Vašečka, nech sa páči.
Kiššová, Jana, poslankyňa NR SR (2017-10-18):
Mám dve veci, jedna je, že pri hlasovaní č. 160 ma systém vykázal, že som nehlasovala a bola som za, tak poprosím uviesť do zápisu. A druhá vec, pripomínam členom hospodárskeho výboru, že budeme mať zasadnutie o trinástej v miestnosti č. 150. Ďakujem pekne.
Blanár, Juraj, podpredseda NR SR (2021-02-25):
Páni poslanci, poprosím pokoj. (Zaznievanie gongu.)
Blanár, Juraj, podpredseda NR SR (2021-05-03):
Pán poslanec Marián Kéry, nech sa páči.
Blanár, Juraj, podpredseda NR SR (2021-06-24):
Na vaše vystúpenie – päť faktických poznámok, pán poslanec. Ako prvý, pán poslanec Milan Mazurek.
Kamenický, Ladislav, poslanec NR SR (2014-09-17):
Teraz dajte hlasovať o druhom bode pozmeňujúceho návrhu poslanca Beblavého.
Kiššová, Jana, poslankyňa NR SR (2011-02-08):
Ďakujem pekne za slovo. Vážené dámy, vážení páni, konštatujem, že v rozprave vystúpili dvaja poslanci. Z rozpravy nevyplynuli žiadne pozmeňujúce ani doplňujúce návrhy. Prosím, pán predsedajúci, aby ste dali hlasovať o tom, že sa Národná rada uzniesla prerokovať predložený návrh v druhom čítaní.
Tomanová, Viera, poslankyňa NR SR (2014-05-14):
Môžem, môžem hovoriť?
P. Hrušovský, predseda NR SR: (2005-06-28):
J. Hrdlička, poslanec: Ďakujem pekne. Vážený pán predseda, vážený pán premiér, ja som si doposiaľ myslel, že vy zámerne klamete tento slovenský národ, občanov Slovenska, ale vidím, že vy ste svojmu vlastnému klamstvu naozaj uverili. Vzápätí musím povedať, že - a to vašou terminológiou - že naozaj ste vynikajúci herec a váš dogmatizmus, extrémizmus a populizmus naozaj nemá obdoby na slovenskej politickej scéne. Je úbohé, ak namiesto argumentácie, odborne podloženej, útočíte na Fica, na Smer a na komunistov. Správne ste konštatovali, že práve občania v budúcich voľbách urobia istý odpočet a budú hodnotiť vaše vládnutie. Ja len znesiem otázky, keď ste tak strašne hovorili, ako vaša vláda pomáha občanom Slovenskej republiky. Ja sa vás spýtam, ako ste pomohli baníckym invalidom, dôchodcom, ako ste pomohli mladým študentom a podobne. Musíte mať zrejme veľký strach z komunistov, keď ste už v koncoch a neviete argumentovať, neustále vyťahujete strašidlo komunizmu, extrémizmu a snažíte sa ním balamutiť ľudí. No chcem vám povedať jednu vec, dúfam, že mi vyjde čas. Asi pred týždňom som išiel v autobuse a vypočul som si rozhovor, vtipný rozhovor dvoch ľudí, kde sa jeden pýta druhého: Počúvaj, ty vieš, aký je rozdiel medzi Dzurindom a komunistami? A ten mu odpovedal: No vieš, komunisti viedli túto krajinu do zadnej časti tela 40 rokov a Dzurinda našiel skratku. Viete, aj keď s tou jednou časťou, samozrejme, nesúhlasím, lebo tí komunisti naozaj túkrajinu nedoviedli tam, kam ju vediete vy, pán premiér. A ja verím tomu, že naozaj tento národ bude veľmi reálne zhodnocovať svoj volebný lístok. Nie podľa toho, ako im budete sľubovať dvojnásobné platy.
Záhumenský, Marian, poslanec NR SR (2013-02-05):
Pán predseda, dajte, prosím, hlasovať o návrhu zákona ako o celku v znení schválených pripomienok s odporúčaním gestorského výboru prerokovaný vládny návrh zákona schváliť.
Vons, Peter, poslanec NR SR (2022-09-27):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Bugár, Béla, podpredseda NR SR (2018-03-14):
Pán poslanec Marosz.
M. Číž, podpredseda NR SR: (2008-09-12):
Teraz sa pýtam, či spravodajkyňa chce zaujať stanovisko k rozprave. Má slovo.
Paška, Pavol, predseda NR SR (2012-07-25):
Pán poslanec, chcete reagovať? Nech sa páči.
Šeliga, Juraj, podpredseda NR SR (2020-12-08):
Pán poslanec, na vás chce reagovať šesť pánov poslancov. Ako prvý pán poslanec Kotleba, nech sa páči.
R. Rafaj, poslanec: (2010-05-25):
A v tom prípade ale nedá mi nepoložiť otázku, že prečo, keď slovenský parlament hovorí o voze, tak poslanci maďarskej národnosti vždy hovoria o tej svojej koze. A nie je to len tým, že by nerozumeli alebo nevedeli, nevedeli rozumieť, aj v tom, že porovnával absolútne neporovnateľné. Pretože etnické občianstvo pozná pravdepodobne len Maďarsko. Nijaký iný štát nepozná prideľovanie občianstva na báze etnickej príslušnosti a toto je anomália, s ktorou nemôžem súhlasiť. A preto Slovenská republika nepôjde rumunskou cestou, ale cestou českou, rakúskou, dánskou, španielskou či nemeckou, a ak chcete, ešte vymenujeme aj ďalšie iné cesty, ktoré zamedzujú takýto spôsob hromadného etnického prideľovania občianstva. Asi by bolo dobré, keď nás tu poúča, aby si SMK prečítalo Bolzanské odporúčania aj odporúčanie Benátskej komisie. Ale ja si myslím, že najskôr by si mali prečítať to, čo povedal Ježiš Kristus už pred 2 000 rokmi: „Nemôžte slúžiť dvom pánom. Jedného budete blahorečiť a druhého budete klamať.“ Koho klamete, maďarsky hovoriaci poslanci, v tejto zemi?
Danko, Andrej, podpredseda NR SR (2024-04-18):
Poprosím kľud, poslanci. Pán minister, vystupujte.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 79 poslancov, za návrh hlasovalo 78, proti nebol žiaden, zdržal sa 1 poslanec. (Potlesk.) Konštatujem, že sme schválili návrh novely banského zákona. Ďakujeme aj vám za pomoc. Budeme pokračovať hlasovaním v druhom čítaní o návrhu poslancov Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám (tlač 1047). Spoločným spravodajcom je člen výboru pre ľudské práva a národnostné menšiny poslanec Zoltán Daniš. Poprosím vás, pán poslanec, uvádzajte hlasovanie. (Hlasovanie o návrhu poslancov Národnej rady Slovenskej republiky Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám , tlač 1047.)
Paška, Pavol, predseda NR SR (2013-09-04):
Faktické poznámky, pani poslankyňa Vaľová, pán poslanec Podmanický, Galko. Končím možnosť sa prihlásiť. Pani poslankyňa Vaľová.
Figeľ, Ján, podpredseda NR SR (2015-09-18):
Ďakujem pekne. Otváram všeobecnú rozpravu. Písomne som nedostal žiadnu prihlášku. Pýtam sa teraz na ústnu formu. Evidentne nikto, takže vyhlasujem všeobecnú rozpravu za skončenú a prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov . Tento návrh zákona má tlač 1725 a rozhodnutie je pod číslom 1710. Pán podpredseda vlády, nech sa páči, uveďte tento návrh.
Bublavý, Dušan, poslanec NR SR (2017-06-13):
... v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky, tlač 607, doručený 26. mája 2017 na prerokovanie týmto výborom Národnej rady Slovenskej republiky: Ústavnoprávnemu výboru Národnej rady a Výboru Národnej rady pre verejnú správu a regionálny rozvoj s tým, že ako gestorský výbor podá Národnej rade správu o výsledku prerokovania vráteného zákona vo výbore. Z rozhodnutia prezidenta Slovenskej republiky o vrátení zákona z 11. mája 2017, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky, tlač 607, vyplýva, prezident Slovenskej republiky navrhuje, aby Národná rada pri opätovnom prerokovaní prijala zákon s touto pripomienkou, ktorá je odôvodnená v časti II a uvedená v časti III rozhodnutia prezidenta Slovenskej republiky zo dňa 26. mája 2017 č. 3031/2017 Kancelária prezidenta Slovenskej republiky nasledovne: V čl. 1 sa vypúšťa 2. bod. Zároveň sa zrušuje označenie 1. bodu. Uvedené výbory prerokovali predmetný zákon v lehote určenej rozhodnutím predsedu Národnej rady takto: Ústavnoprávny výbor Národnej rady prerokoval zákon a uznesením č. 221 zo 6. júna 2017 odporučil zákon schváliť v pôvodnom znení. Výbor Národnej rady pre verejnú správu a regionálny rozvoj prerokoval zákon a uznesením č. 103 z 12. júna 2017 odporučil zákon schváliť v pôvodnom znení. Gestorský výbor prijal odporúčanie pre Národnú radu podľa § 90 ods. 5 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov hlasovať: 1. o pripomienke prezidenta... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-09-19):
Pán poslanec Mičovský bol jediný, ktorý bol prihlásený do rozpravy. Vyhlasujem rozpravu za skončenú. Pýtam sa, či navrhovateľ chce zaujať stanovisko k rozprave. Nech sa páči.
Bugár, Béla, podpredseda NR SR (2010-10-21):
Pán poslanec Brocka. Tu nie je, stráca poradie a tým pádom aj možnosť vystúpiť, ale o slovo sa hlási pán minister ako posledný v rozprave. Nech sa páči.
Babič, Ján, poslanec NR SR (2013-06-20):
Ďakujem za slovo. V rozprave vystúpil jeden pán poslanec, ktorý však nepodal žiadny pozmeňujúci návrh. Preto môžeme pristúpiť k hlasovaniu o bodoch zo spoločnej správy. Pani predsedajúca, dajte, prosím, hlasovať o bodoch spoločnej správy č. 1 až 4 spoločne s návrhom gestorského výboru uvedené body schváliť.
Mazurek, Milan, poslanec NR SR (2018-05-25):
Ďakujem svojim kolegom za faktické poznámky, za doplnenie. Tak ja som bolo v tej naivnej predstave, že pán Kiska odmieta právoplatnému vlastníkovi vrátiť pozemok v hodnote desiatok tisíc eur, čo som ho označoval za chamtivca. Ale on ten pozemok kúpil za menej než 2 000 eur?! To znamená, on nie je chamtivec, on je nepredstaviteľný chamtivec. To, to proste ani nemá, ja si to neviem vysvetliť, lebo človek, ktorý má majetok v hodnote miliónov, čelí mediálnej kauze, z ktorej sa môže úplne jednoducho vyvliecť, vrátim pozemok, prepáčte, nevedel som, nebolo to takto, pozrite, zachovám si svoju tvár. On sa toho nevzdá, ako malé dieťa na pieskovisku, ktorému chce niekto zobrať nejakú hračku. Proste, čo je toto za človeka?! Dvetisíc eur, ani toľko nestál pozemok, ktorého sa človek s majetkom v hodnote miliónov odmieta jednoducho vzdať. A súhlasím s tým, áno, že pán Kiska je neoliberálny, neomarxistický fanatik, protislovenská Sorosova bábka, ktorému radí priamo človek napojený na Sorosa, Martin Bútora, o ktorom vieme, že mu píše všetky prejavy, lebo pán Kiska bez papierika nedá zo seba pomaly ani dve vety. Veď aj v tej volebnej kampani v televíznych debatách hovoril štyri-, päťkrát to isté a proste tam jednoducho mal naučené tie vetičky a nevedel nič viac zo seba vydať. Ale to je práve ten paradox, že za čias socializmu, keď už všetci vedeli, že tá komunistická strana ide dole vodou, tak on sa tam hrdo pridával, išiel brániť Varšavskú zmluvu, išiel brániť ten východný blok, išiel sa postaviť za železnú oponu. Keď ten socializmus padol, tak tu hovorí o amerických vrtuľníkoch, NATO, Severoatlantická aliancia. To je proste človek, ktorý, nech je režim akýkoľvek, tak proste bude zastávať čokoľvek. On v tridsiatych rokoch by prvý vytasil hákový kríž a pochodoval proste so vztýčenou pravicovou, lebo ten človek nemá problém absolútne s ničím.
Kamenický, Ladislav, poslanec NR SR (2012-12-05):
Pán predseda, teraz môžeme pristúpiť k hlasovaniu o pozmeňujúcom návrhu, ktorý podal poslanec Vašečka.
Paška, Pavol, predseda NR SR (2013-09-18):
Faktická poznámka – pán poslanec Mikloš. Končím možnosť sa prihlásiť. Máte slovo, pán poslanec.
P. Hrušovský, predseda NR SR: (2004-06-17):
(Hlasovanie.) 128 prítomných, 128 za návrh. Návrh sme schválili. Ďalší návrh.
Pčolinský, Peter, podpredseda NR SR (2022-10-25):
Ďakujem pekne. Teraz dávam slovo spoločnej spravodajkyni z výboru pre zdravotníctvo poslankyni Monike Kaveckej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Mičovský, Ján, poslanec NR SR (2014-09-10):
Ďakujem za slovo. Ďakujem aj kolegom. Milý kolega poslanec Huba, veľmi si vážim ja tvoje názory aj veľmi často diskutujeme. Ja verím, že vždy je možné nájsť veľa zhodného pri riešení takýchto dilem. Ponechám si svoju naivnosť, že som nepozeral na minulosť ani na širšie súvislosti. Úprimne chcem veriť, že bez ohľadu na tieto širšie súvislosti prijatie tohto znenia, tobôž vylepšeného o úpravu samotného textu, tých nuáns by bolo na prospech našej prírode. Nie SMER-u, nie opozícii, ale prírode. Takže toto by som presvedčenie ponechal aj naďalej, aj keď viem, že môžem sa hlboko mýliť a že tie obavy, ktoré v podobe rôznych mín boli predpokladané v tomto znení, sa môžu aj naplniť. A čo sa týka neprítomného pána poslanca Číža, no pospomínal aj rôzne obchody, pri ktorých ja som nebol. On si pamätá tu zrejme už hodne veľa. Ja len, ak on kdesi v diaľke ešte počúva, tak sa ho chcem úprimne spýtať, vážený pán poslanec Číž, vy naozaj ste presvedčený, že to, čo sa tu včera udialo ústami pani podpredsedníčky Národnej rady Laššákovej a hlasovacím valcom poslancov SMER-u, bolo v poriadku? Ozaj si to vnútorne myslíte? Ja v mene vás v tom, že predsi len ste človek uvažujúci a určite dokážete vnímať súvislosti, som presvedčený, že to nemyslíte vážne a že keby ste mali sebe samému odpovedať, nemôžete si tento akt odsúhlasiť. Určite nebol správny a verím, že to viete. Ďakujem.
Pellegrini, Peter, podpredseda NR SR (2020-07-08):
Ďakujeme vám veľmi pekne všetkým. Končím rokovanie o tomto bode programu. Panie poslankyne, páni poslanci Európskeho parlamentu, ďakujem vám, za uvedené informácie a prajem vám ešte veľa úspechov vo vašej náročnej práci. Zároveň, kolegyne, kolegovia, dovoľte, aby som vás informoval, že prerušujem rokovanie 9. schôdze Národnej rady do zajtra do 9.00 hod., kedy budeme v rokovaní pokračovať bodom 8 schváleného programu, ktorým je v prvom čítaní vládny návrh zákona ministra Mikulca pod tlačou 140, a potom prerokujeme v druhom čítaní vládny návrh zákona pána podpredsedu vlády Sulíka, tlač 161, o ktorom rokujeme v skrátenom legislatívnom konaní. Po tom prerokovaní sa opäť vrátime štandardne k ďalším poslaneckým návrhom. Prajem vám pekný zbytok rokovacieho dňa. Uvidíme sa zajtra. Ešte predtým, pán predseda Čekovský, nech sa páči.
Zemanová, Anna, poslankyňa NR SR (2019-12-04):
No, ja by som sa chcela opýtať, či nehodný alebo ctihodný sudca? No lebo keď je nehodný, tak ako bude mať pozastavenú činnosť, v podstate ročnú dovolenku, ešte dostane aj doplatené, keď teda ten nehodný sudca sa preukáže, že vlastne je ctihodný, dostane naspäť aj svoju stoličku a ešte si myslím, že keďže bol poukázaný na nehodného, ešte si bude pýtať aj odškodné za poškodenie dobrého mena. Veď teda ako sa môže, ako by mohol rešpektovať, že on ako ctihodný sudca bol označený na niekoľko mesiacov ako nehodný sudca, teda akú dôveryhodnosť potom bude mať v tom súdnom talári? Čiže to bude celkom taký možno aj dobrý biznis pre niektorých sudcov, však mnohí sa otrasú a idú ďalej, čiže namiesto nelegálnych úplatkov budú mať teraz legálne odškodné a ešte aj ročnú dovolenku. A tí ľudia, ktorých súdia a ich procesy budú zastavené a budú sa musieť celé kauzy vracať naspäť, pretože ich dostane pridelený nový sudca, tí budú vlastne v akom postavení? Tí budú o tom; vlastne sa tu rozmýšľa, že ako to bude ďalej s tými spismi, ktoré títo nehodní sudcovia, na ten čas odstavení od výkonu svojej činnosti, že čo sa bude s nimi diať?
Paška, Pavol, predseda NR SR (2014-05-27):
Pán poslanec Beblavý do rozpravy.
Zelník, Štefan, poslanec NR SR (2018-06-13):
Vážený pán predsedajúci, vážená pani ministerka, vážené panie poslankyne, vážení páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia niektoré zákony. Predseda Národnej rady Slovenskej republiky pridelil vládny návrh zákona č. 578/2004 Z. z. o poskytovateľoch zdravotnej starostlivosti na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ktorého súčasne určil za gestorský výbor. Výbory, ktorým bol návrh zákona pridelený, ho prerokovali v stanovenej lehote. Súhlasili s uvedeným návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia niektoré zákony, vyjadrených v uzneseniach uvedených pod bodom IV tejto správy a v stanovisku gestorského výboru, odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia niektoré zákony (tlač 952), schváliť s pozmeňujúcimi a doplňujúcimi návrhmi. Spoločná správa obsahuje 26 pozmeňovacích návrhov. Gestorský výbor odporučil hlasovať o bodoch 1 až 9 a 11 až 26 spoločného návrhu gestorského výboru schváliť. O bode 10 samostatne s návrhom gestorského výboru neschváliť. Spoločná správa výborov bola schválená uznesením č. 114 z 12. júna 2018, kde ma výbor poveril za spoločného spravodajcu predniesť spoločnú správu výboru na schôdzi Národnej rady Národnej rady Slovenskej republiky. Vážený pán predsedajúci, skončil som, môžete otvoriť rozpravu.
Zmajkovičová, Renáta, podpredsedníčka NR SR (2012-07-25):
Ďakujem, pani spravodajkyňa. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 568/2009 Z. z. o celoživotnom vzdelávaní a o zmene a doplnení niektorých zákonov . Vládny návrh zákona je pod tlačou 122. Návrh na jeho pridelenie na prerokovanie výborom je v rozhodnutí č. 111. Teraz poprosím pána ministra Čaploviča, aby uviedol tento návrh zákona. Nech sa páči.
Valášek, Tomáš, poslanec NR SR (2021-07-01):
Vďaka. Opäť skôr len reakcia ako otázka a ďakujem za tú odpoveď. A ten účel tej otázky je, myslím, zrejmý, ministerstvo školstva zvolilo cestu čiastkových reforiem, čo je legitímny postup. Tá veľká jedna reforma má svoje nevýhody, politická opozícia a tak ďalej a tak ďalej. Nevýhoda toho čiastkového postupu je tá, že hoci tie jednotlivé kroky aj môžu dávať zmysel bez nejakej absencie alebo pri absencii nejakej vízie, že čo je to, kam sa chceme dostať tými reformami, je tu to riziko opäť, že tie čiastkové kroky si môžu navzájom odporovať, prípadne nás nemusia posunúť tam, kam chceme. Preto som sa pýtal, či je tu nejaká jasná vízia, že čo sú tie hlavné problémy. Evidujem, že nie sú, to poviem otvorene, ma trochu napĺňa obavami, to neznamená, že tie čiastkové kroky, ktoré ste vymenovali, sú samé osebe zlé, mnohé z nich majú našu podporu, ale tá absencia celkovej predstavy, že ako sa dostať, nehovorím, že na úroveň Veľkej Británie či Spojených štátov s univerzitami, ale ako sa dostať, čo ja viem, na úroveň lepších susedov, tak absencia tejto výzvy je niečo, čo nás trápi. Ale vďaka za tú odpoveď, pán minister.
Jurinová, Erika, podpredsedníčka NR SR (2014-11-08):
Toto nie je ale faktická poznámka. Pán poslanec Martvoň s procedurálnym. (Reakcia z pléna.) Pán poslanec Jarjabek, nevykrikujte. Pán poslanec Martvoň, nech sa páči.
Dostál, Ondrej, poslanec NR SR (2021-05-05):
Vážený pán predsedajúci, v rozprave k uvedenému návrhu zákona nevystúpil nikto. Keďže zo správy výboru nevyplýva žiadny pozmeňujúci návrh a žiadny pozmeňujúci návrh nebol podaný ani v rozprave, sme v treťom čítaní, otvorte, prosím, rozpravu.